text: Tre påsatte brande i Vojens
  25 februar 2012 kl. 11.35
  Sidste nat satte ukendte gerningsmænd ild til tre kolonihavehuse i Vojens.
  Alle tre brande opstod i kolonihaveområdet på Odinsvej tidligt lørdag morgen med halvanden times mellemrum.
  De første to klokken 6.52 - den sidste klokken 8.35.
  Politiet arbejder nu ud fra den teori, at alle brandene har været påsat.
  - Tre brande opstår ikke tilfældigt i det samme område inden for så kort tid, siger vagthavende ved Syd- og Sønderjyllands Politi Tommy Beckman til TV SYD
  Først på mandag undersøges brandårsagen i de tre kolonihavehuse.
  